b'\n_START_ARTICLE_\nGenderfuck\n_START_PARAGRAPH_\nGenderfuck er en sammentr\xc3\xa6kning af to engelske ord, henholdsvis gender (k\xc3\xb8n) og fuck (her i betydningen at parodiere, lave rod i eller lege med), der refererer til en selvbevidst pr\xc3\xb8ven p\xc3\xa5 at fucke med eller lege med de traditionelle opfattelser af k\xc3\xb8nsidentitet, k\xc3\xb8nsroller og pr\xc3\xa6sentationer af k\xc3\xb8n. Det bliver brugt som en parodi og overdrivelse til at tr\xc3\xa6kke opm\xc3\xa6rksomhed over p\xc3\xa5 transitionen af k\xc3\xb8nsroller, hvor det pr\xc3\xb8ver at udstille dem som kunstige. Brugen har v\xc3\xa6ret diskuteret i en artikel fra 1992 af June Reich et al. med titlen "Genderfuck: the law of the dildo." Eksempler p\xc3\xa5 genderfuck inkluderer personer, der eksperimenterer med traditionelle opfattelser af k\xc3\xb8n ved fx at optr\xc3\xa6de offentligt med sekund\xc3\xa6re k\xc3\xb8nskarakteristika som for eksempel bryster og sk\xc3\xa6g.'